अजमेर। भूमि के बदले भूमि आवंटन के एवज में प्लाट और रुपए की डिमांड करने के मामले में एंटी करप्शन ब्यूरो ने तीन अलग-अलग मुकदमे दर्ज करने का फैसला किया है। प्रॉपटी डीलर मनोज गिदवानी के आवास पर ट्रेप कार्रवाई में नाकामी के बाद जांच अधिकारी ने पूरे तथ्यों के साथ रिपोर्ट मुख्यालय भेज दी है।
इसमें नगर सुधार न्यास के अध्यक्ष नरेन शाहनी भगत सहित अन्य के खिलाफ विभिन्न धाराओं में तीन अलग-अलग मुकदमे दर्ज करने की सिफारिश की गई है। मुख्यालय इस रिपोर्ट पर सोमवार को मुकदमा दर्ज करने की स्वीकृति जारी कर सकता है।
एसीबी के डीएसपी और जांच अधिकारी भीम सिंह बीका ने बताया कि मामले की जांच रिपोर्ट विस्तृत तथ्यों के साथ मुख्यालय भेज दी गई है। रिपोर्ट में न्यास सदर नरेन शाहनी, प्रॉपर्टी डीलर मनोज गिदवानी व महेश अग्रवाल, सचिव निशु अग्निहोत्री और उप नगर नियोजक साहिब राम जोशी के खिलाफ विभिन्न धाराओं में अलग-अलग तीन मामले दर्ज करने की सिफारिश की गई है। एसीबी के डीआईजी गोविंद नारायण पुरोहित के अनुसार जांच रिपोर्ट के अवलोकन के बाद सोमवार को मामले में निर्णय किया जाएगा।
ऑडियो रिकार्डिग की होगी जांच
एसीबी के एडीजी अजीत सिंह के अनुसार मामले में आरोपियों के खिलाफ पुख्ता सबूत है। शिकायतकर्ता अजमत खान से नरेन शाहनी, निशु अग्निहोत्री, साहिब राम जोशी की लेन देन को लेकर हुई बातचीत की रिकार्डिग एसीबी के पास है। अजमत से शाहनी की सात बार, निशु अग्निहोत्री की चार बार और साहिब राम जोशी की दो बार बातचीत के टेप हैं। इनसे साफ है कि काम कराने के एवज में प्लाट और रिश्वत मांगी गई है। ब्यूरो के डीआईजी गोविंद नारायण पुरोहित के अनुसार रिपोर्ट के तथ्यों का बारीकी से अवलोकन कर मुकदमे दर्ज किए जाएंगे। निर्धारित प्रकिया के तहत मुकदमे दर्ज होंगे।
इन्होंने भी की जांच की मांग
अजयमेरू थोक ट्रांसपोर्ट विकास समिति ने एसीबी से यूआईटी में व्याप्त भष्ट्राचार की जांच की मांग की है। समिति अध्यक्ष भोजराज गुलाबचंदानी ने एसीबी के एएसपी को भेजे पत्र में कहा है कि ट्रांसपोर्ट नगर योजना में सरकार ने वास्तविक ट्रांसपोर्टर्स को भू आवंटन की नए सिरे से प्रक्रिया शुरू की थी। यूआईटी अध्यक्ष ने परिचितों को लाभ पहुंचाने के लिए एटीपी साहिब राम जोशी तथा अन्य से मिलीभगत कर गैर ट्रांसपोर्टर्स को भू आवंटन कर पट्टे जारी कर दिए हैं। सीएस ने सारी प्रक्रिया पर रोक लगाकर जांच करने के आदेश दिए। इससे पहले ही यूआईटी की ओर से पट्टे जारी कर दिए गए।
पार्टी कहेगी तो दे दूंगा इस्तीफा
नगर सुधार न्यास के अध्यक्ष नरेन शाहनी भगत ने स्वयं को पूरी तरह निदरेष बताया है। उन्होंने कहा कि इसके बावजूद यदि पार्टी कहेगी तो सदर पद से इस्तीफा दे देंगे। लैंड फॉर लैंड आवंटन में रिश्वत लेने के मामले में एंटी करप्शन ब्यूरो की कार्रवाई में शाहनी का नाम सामने आने के बाद राजनीतिक हलकों में उनके विरोधी सक्रिय हो गए हैं। भास्कर ने रविवार को शाहनी से प्रकरण को लेकर बातचीत की तो उन्होंने खुद को निर्दोष बताया। शाहनी ने कहा कि पार्टी चाहेगी तो तुरंत इस्तीफा दे देंगे।
आगे की स्लाइड्स में पढ़ें तीनों मुकदमें
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva